**Príloha 2**

Obchodné podmienky

**ZMLUVA O POSKYTNUTÍ SLUŽIEB**

uzavretá podľa ust. § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“),

medzi nasledovnými zmluvnými stranami

(ďalej len „Zmluva“)

**Objednávateľ: Asseco Central Europe, a. s.**

sídlo: Trenčianska 56/A 821 09 Bratislava

identifikačné číslo: 35760419

daňové identifikačné číslo: SK7020000691

bankové spojenie:

číslo účtu: IBAN:

konajúci prostredníctvom: ..................................

a

**Poskytovateľ:**

sídlo:

identifikačné číslo:

daňové identifikačné číslo:

identifikačné číslo pre DPH:

zapísaný:

bankové spojenie:

číslo účtu: IBAN:

konajúci prostredníctvom:

(Objednávateľ a Poskytovateľ ďalej ako „**zmluvná strana**“ alebo spoločne „**zmluvné strany**“)

1. **Definície pojmov**
	1. Pre účely tejto Zmluvy a jej príloh sa rozumie nasledovný význam základných pojmov:
	2. **„Človekodeň“** – jednotka pre meranie rozsahu poskytovaných konzultačných služieb. Jeden človekodeň zodpovedá 8 hodinám práce experta, ktorý realizuje službu.
	3. **„NFP“** – Nenávratný finančný príspevok.
	4. „**EŠIF**“ – Európske štrukturálne a investičné fondy.
	5. **„Žiadosť o NFP“** - Žiadosť o nenávratný finančný príspevok na realizáciu projektu Výskumné centrum pre analýzu a ochranu dát - II. etapa (SmartLife) podaná pod kódom 313021W479.
	6. **„Výzva“** - Výzva na predloženie ponúk zo dňa DD.MM.YYYY, ktorú uskutočnil Objednávateľ ako verejný obstarávateľ za účelom realizácie zákazky označenej ako "Zmluvný výskum detekčnej technológie so zameraním na video detekciu".
	7. **„Poskytovateľ NFP“** - poskytovateľ NFP v rámci Operačného programu Integrovaná infraštruktúra
	8. **„Konzorcium“** – skupina partnerov, ktorá sa bude podieľať na realizácií vedecko-výskumného projektu. Objednávateľ v tejto Zmluve je členom konzorcia. Hlavným partnerom konzorcia je iný subjekt.
	9. **„Zmluva o NFP“** – zmluva o poskytnutí nenávratného finančného príspevku podpísaná medzi Hlavným partnerom konzorcia a Poskytovateľom NFP na základe schválenia Žiadosti o NFP v kombinácií s prílohou č. 5 Zmluvy o NFP – Partnerskou zmluvou medzi partnermi konzorcia. Podpísanie Zmluvy o NFP je nevyhnutným predpokladom pre čerpanie NFP.
2. **Úvodné ustanovenia**
	1. Táto Zmluva sa uzatvára na základe výsledku verejného obstarávania zverejneného vo vestníku verejného obstarávania č. XY zn. XY, ktoré uskutočnil Objednávateľ ako verejný obstarávateľ za účelom realizácie zákazky označenej ako " Zmluvný výskum detekčnej technológie so zameraním na video detekciu ".
	2. Vedecko-výskumný projekt realizuje Objednávateľ s podporou EÚ – prijatím NFP z európskych štrukturálnych a investičných fondov (EŠIF).

Názov projektu: Výskumné centrum pre analýzu a ochranu dát - II. etapa

Kód ITMS2014+: 313021W479

* 1. Ak táto Zmluva výslovne neurčuje inak, Poskytovateľ je povinný plniť akékoľvek svoje záväzky vyplývajúce z tejto Zmluvy aj v rozsahu Výzvy, vrátane všetkých súťažných podkladov a príloh a za podmienok uvedených v jeho ponuke zo dňa DD.MM.YYYY, ktorú na základe Výzvy predložil Objednávateľovi.
1. **Predmet Zmluvy**
	1. ***Výskum v oblasti video HW a SW***
		1. Touto Zmluvou sa Poskytovateľ zaväzuje, že Objednávateľovi poskytne služby spočívajúce v zabezpečení prípravy, zahájení a vykonaní video výskumu „Zmluvný výskum detekčnej technológie so zameraním na video detekciu“ (ďalej len "Výskumné aktivity" alebo „Služby“)
		2. Výstupom jednotlivých výskumných aktivít bude dodanie výstupov vo forme podľa špecifikácie uvedenej v Prílohe č. 1. Požaduje sa dodanie:
			1. Zmluvný výskum prevádzky technologických setov HW a SW komponentov (Výskum č. 1)
			2. SW schopný vyhodnotiť riziká porušenia ochrany súkromia v bode nasadenia videodetekčnej technológie s využitím analýzy obrazu (Výskum č. 2)
			3. SW schopný vyhodnotiť príležitosti vyťažovania získavaných obrazových dát z v mieste nasadenej videodetekčnej technológie s využitím analýzy obrazu (Výskum č. 3)
			4. Vzájomné porovnanie súčasných video management systémov (Výskum č. 4)
	2. ***Licencia pre otvorený video management pre výskum***
		1. Touto Zmluvou sa Poskytovateľ zaväzuje, že Objednávateľovi poskytne licenciu pre softvérovú platformu „Názov softvéru“, fungujúcu na báze cloudu, ktorá pokrýva oblasť video management systému (ďalej len "Softvér" alebo „oblasť Softvéru“), a to vrátane všetkých práv, ktoré sú potrebné na jeho riadne používanie (licencia v zmysle článku 6 tejto Zmluvy). Licencia bude poskytnutá na obdobie 22 mesiacov odo dňa poskytnutia Softvéru uvedenom na preberacom protokole.
		2. Poskytovateľ vyhlasuje, že Softvér spĺňa všetky minimálne požiadavky tak, ako boli tieto minimálne požiadavky Objednávateľom stanovené v rámci Výzvy, vrátane všetkých jeho príloh.
		3. Poskytovateľ vyhlasuje, že spĺňa všetky požiadavky špecifikované v rámci Výzvy, vrátane všetkých jeho príloh.
		4. Touto Zmluvou sa Objednávateľ zaväzuje, že Softvér prevezme a za riadne poskytnutie Softvéru a všetkých práv potrebných na jeho riadne používanie podľa podmienok uvedených v tejto Zmluve riadne zaplatí poskytovateľovi dohodnutú odplatu (podľa článku 10 tejto Zmluvy).
		5. Objednávateľ plne znáša riziko za výber Softvéru pre dosiahnutie zamýšľaného účelu, tým nie je dotknutá zodpovednosť Poskytovateľa v rozsahu jeho vyhlásenia uvedeného v bode 3.2.2. tejto Zmluvy.
	3. ***Konzultačné služby pre výskumné aktivity***
		1. Poskytovateľ sa touto Zmluvou zaväzuje, že bude Objednávateľovi počas platnosti tejto Zmluvy poskytovať konzultačné služby pre Výskumné aktivity a Softvér, v celkovom rozsahu najviac 1 000 hodín v rámci 22 mesiacov.
		2. Poskytovateľ sa zaväzuje, že služby bude realizovať s garanciou expertov, ktorí spĺňajú všetky minimálne požiadavky, ktoré Objednávateľ stanovil v rámci Výzvy, vrátane všetkých jeho príloh.
		3. Konzultačné služby budú poskytované spôsobom definovaným v tejto Zmluve.
		4. Poskytovateľ vyhlasuje, že má k dispozícií dostatok expertov potrebných pre realizáciu konzultačných služieb.
		5. Poskytovateľ sa zaväzuje alokovať dostatočnú disponibilnú kapacitu expertov pre poskytovanie konzultačných služieb počas platnosti tejto Zmluvy tak, aby umožnil Objednávateľovi vyčerpať rozsah služieb uvedený v bode 3.3.1. tejto Zmluvy.
2. **Poskytnutie služieb výskumu**
	1. Poskytovateľ začne realizovať Výskumné aktivity v lehote do 30 kalendárnych dní od účinnosti tejto Zmluvy. To znamená zabezpečenie kompletnej inštalácie vyžadovaných HW a SW komponentov nevyhnutných pre realizáciu Výskumných aktivít.
	2. Výskum bude nepretržite prebiehať 22 mesiacov odo dňa začiatku Výskumných aktivít. V tejto lehote je potrebné aj spracovať a odovzdať záverečný elaborát v zmysle požiadaviek bodu 1.2.1 prílohy č. 1 tejto zmluvy.
	3. Súčasťou Výskumných aktivít je aj návrh a realizácia SW komponentov podľa bodu 1.4.1, 1.4.2 a 1.4.3 prílohy č. 1 tejto zmluvy.
	4. Všetky Výskumné aktivity budú prezentované na 3-mesačnej báze Objednávateľovi.
	5. Všetky Výskumné aktivity budú odovzdané na základe preberacieho konania pri ktorom Objednávateľ potvrdí dodanie jednotlivých častí Výskumných aktivít v preberacom protokole.
3. **Dodanie Softvéru**
	1. Poskytovateľ dodá Objednávateľovi Softvér v lehote do 30 kalendárnych dní od účinnosti tejto Zmluvy. Dodávka bude obsahovať najmä:
* Funkčný softvér;
* Informácie pre prístup k Softvéru a jeho jednotlivým častiam, najmä:
* internetové adresy, na ktorých je softvér dostupný;
* informácie o potrebných sieťových nastaveniach pre prihlásenie;
* informácie o podporovaných prehliadačoch, ktoré je možné pre využívanie Softvéru používať;
* Zoznam používateľských účtov pre prihlásenie a ich iniciálne heslá;
* Iné potrebné informácie a inštrukcie, ktoré sú nevyhnutné pre prihlásenie sa do Softvéru a jeho používanie;
* Dokument Plán údržby Softvéru definujúci spôsob prevádzky Softvéru, jeho aktualizácie, údržbu a plánovanú nedostupnosť;
* Používateľskú a technickú dokumentáciu k Softvéru;
	1. Splnenie povinností Poskytovateľa uvedených v bode 5.1. tejto Zmluvy Objednávateľ potvrdí v písomnom preberacom protokole, a to do 10 pracovných dní od dodania Softvéru.
	2. Všetky prístupové údaje, ktoré Poskytovateľ poskytne Objednávateľovi, sa považujú za dôverné informácie, ktoré je Objednávateľ povinný chrániť pred neoprávneným zverejnením alebo iným zneužitím.
1. **Licencia**
	1. Poskytovateľ vyhlasuje, že je oprávnený poskytnúť licenciu uvedenú v tejto Zmluve v zmysle platnej legislatívy. Zabezpečenie čiastkových licencií, ak sú potrebné pre Softvér, je plne a výlučne v zodpovednosti Poskytovateľa.
	2. Poskytovateľ touto Zmluvou poskytuje Objednávateľovi súhlas na použitie Softvéru spôsobom, na ktorý je Softvér určený a podľa podmienok uvedených v tejto Zmluve.
	3. Licencia je udelená v rozsahu, ako bola špecifikovaná v rámci Výzvy, vrátane všetkých jeho príloh. Licencia je udelená na dobu 22 mesiacov odo dňa dodania Softvéru uvedenom na preberacom protokole. Po uplynutí tejto doby nie je Objednávateľ ďalej oprávnený používať Softvér alebo jeho súčasti, ktoré sú predmetom licencie.
	4. Licencia na Softvér sa udeľuje ako výhradná a neprevoditeľná. Pre vylúčenie pochybností zmluvné strany uvádzajú, že licencia sa udeľuje na Softvér ako dielo, nie na jednotlivé softvérové komponenty – zdrojové a skompilované kódy, knižnice, technológie, nástroje a pod. (komerčné aj open-source), ktoré Poskytovateľ pri tvorbe Softvéru použil. Prechod licencie pri zániku Objednávateľa na jeho právneho nástupcu nie je vylúčený.
	5. Licencia nie je územne obmedzená.
	6. Odplata za udelenie Licencie je zahrnutá v odplate dohodnutej v článku 10 tejto Zmluvy. Na použitie Softvéru a ostatných súčasti predmetu dodávky sa nevyžaduje platenie žiadnej ďalšej odmeny a ani žiadny ďalší súhlas poskytovateľa.
2. **Záruka na Softvér, odstraňovanie vád a prevádzkovanie Softvéru**
	1. Poskytovateľ poskytuje na Softvér záruku v trvaní 22 mesiacov odo dňa dodania Softvéru uvedenom na preberacom protokole. Poskytovateľ sa zaväzuje, že počas trvania záruky bude bezodplatne odstraňovať vady Softvéru. Vada Softvéru predstavuje akúkoľvek chybu v Softvéri.
	2. Vady Softvéru budú klasifikované nasledovne:
3. Kritická vada – chyba, ktorá znemožňuje používanie základných nevyhnutných funkčností minimálne v jednej funkčnej oblasti Softvéru, takže v tejto funkčnej oblasti Softvéru nie je možné realizovať pracovné úkony, operácie, spracovanie dát a pod. Za kritickú vadu je považovaný aj stav, keď sa v Softvéri paralelne (v tom istom čase) vyskytnú dve alebo viac chýb kategórie Vážna vada.
4. Vážna vada – chyba, ktorá síce neznemožňuje používanie základných nevyhnutných funkčností Softvéru v žiadnej funkčnej oblasti, ale spôsobuje komplikácie a prekážky pri používaní Softvéru. Používaním nie je narušená integrita dát alebo výsledky spracovania, používanie Softvéru je však sťažené a neefektívne.
5. Bežná vada – chyba, ktorá nemá vážne dopady na základné funkcionality Softvéru a nespôsobuje vážne prekážky pri jeho používaní, používateľ je schopný používať Softvér napriek chybe. Chyba môže byť aj dôsledkom nekorektného postupu používateľa (na strane Objednávateľa).
	1. Preberanie uplatnenia vád na strane Poskytovateľa bude zabezpečené telefonickou formou a formou elektronickej komunikácie v režime 18x6, t.j. v čase od 6:00:00 do 23:59:59 hod. v dňoch pondelok až sobota, s výnimkou štátnych sviatkov. Reakčná doba Poskytovateľa pre potvrdenie prebratia nahlásenej vady na riešenie je 4 hodiny. Spôsob nahlasovania, telefonické a elektronické kontakty pre nahlásenie vady budú dohodnuté do 10 pracovných dní od podpisu Zmluvy, a to písomnou formou, alebo elektronickou formou, ktorá zabezpečí trvalé uchovanie dát.
	2. Vady budú odstránené v nasledovných servisných lehotách:
6. Kritická vada – obnova funkčnosti Softvéru do 24 hodín od nahlásenia vady, odstránenie vady do 3 dní od nahlásenia/uplatnenia vady, do tejto lehoty sa nezapočítavajú nedele a štátne sviatky;
7. Závažná vada – obnova chybnej funkčnosti do 48 hodín od nahlásenia vady, odstránenie vady do 5 dní od nahlásenia/uplatnenia vady, do tohto času sa nezapočítavajú soboty, nedele, štátne sviatky a dni pracovného pokoja;
8. Bežná vada – odstránenie vady do 10 pracovných dní od nahlásenia/uplatnenia vady.
	1. V odôvodnených prípadoch môžu Objednávateľ a Poskytovateľ dohodnúť predĺženie servisnej lehoty pre obnovu funkčnosti Softvéru a časového limitu pre odstránenie vady. Toto predĺženie musí byť zaznamenané písomnou formou alebo elektronickou formou, ktorá garantuje nemennosť zaznamenanej informácie.
	2. Za obnovu prevádzky sa môže považovať aj poskytnutie návodu ako používať Softvér tak, aby takáto vada nemala vplyv na funkciu Softvéru, kým nebude vada odstránená.
	3. Pri nedodržaní servisných lehôt môže Objednávateľ voči Poskytovateľovi uplatniť zmluvnú pokutu vo výške:
9. 500 EUR za každý začatý deň omeškania pri nedodržaní lehoty na obnovu funkčnosti Softvéru pri kritickej vade. Medzi dni omeškania sa nezapočítavajú nedele a štátne sviatky.
10. 250 EUR za každý začatý deň omeškania pri nedodržaní lehoty na odstránenie chyby Softvéru pri kritickej vade. Medzi dni omeškania sa nezapočítavajú nedele a štátne sviatky.
11. 250 EUR za každý začatý deň omeškania pri nedodržaní lehoty na obnovu funkčnosti Softvéru pri závažnej vade. Medzi dni omeškania sa nezapočítavajú soboty, nedele, štátne sviatky a dni pracovného pokoja.
12. 100 EUR za každý začatý deň omeškania pri nedodržaní lehoty na odstránenie chyby Softvéru pri závažnej vade. Medzi dni omeškania sa nezapočítavajú soboty, nedele, štátne sviatky a dni pracovného pokoja.
13. 50 EUR za každý začatý pracovný deň omeškania pri nedodržaní lehoty na odstránenie chyby Softvéru pri bežnej vade.
	1. Uplatnením zmluvnej pokuty nie je žiadnym spôsobom obmedzené právo Objednávateľa na náhradu škody v zmysle tejto Zmluvy.
	2. Poskytovateľ sa počas trvania záruky na Softvér uvedenej v bode 7.1. tohto článku Zmluvy zaväzuje bezodplatne vykonávať údržbu a aktualizáciu Softvéru a jeho súčastí podľa Plánu údržby Softvéru.
	3. Poskytovateľ nezodpovedá za nesplnenie povinnosti prevádzky Softvéru, pokiaľ je plnenie záväzku znemožnené alebo pozdržané vyššou mocou (ďalej len "Zásah vyššej moci"). Poskytovateľ je povinný vynaložiť primerané a rozumné úsilie na vyhnutie sa Zásahu vyššej moci, minimalizáciu jeho prípadných následkov a doby jeho trvania. Po skončení Zásahu vyššej moci je doba plnenia predĺžená o dobu trvania oneskorenia alebo nemožnosti plnenia zmluvného záväzku z dôvodu Zásahu vyššej moci.
	4. Predpokladom pre vylúčenie zodpovednosti za Zásah vyššej moci je splnenie podmienky, že Zásah vyššej moci nie je zavinený Poskytovateľom, a že Poskytovateľ písomne, alebo elektronickou formou garantujúcou nemennosť zaznamenanej informácie, informoval Objednávateľa o Zásahu vyššej moci v lehote podľa závažnosti narušenia prevádzky v súlade s klasifikáciou uvedenou v článku 7.4 tejto Zmluvy. Ak vzhľadom na povahu veci nie je možné použiť klasifikáciu uvedenú v článku 7.4 tejto Zmluvy, lehota pre Poskytovateľa na informovanie o zásahu vyššej moci je 5 pracovných dní od momentu, kedy k Zásahu vyššej moci došlo.
14. **Poskytovanie konzultačných služieb**
	1. Konzultačné služby budú realizované expertami Poskytovateľa pre Výskumné aktivity a používateľov Softvéru na strane Objednávateľa, a to buď formou prítomnosti experta Poskytovateľa na pracovisku Objednávateľa, vzdialenou formou, alebo formou práce experta na pracovisku Poskytovateľa.
	2. Náplňou konzultačných služieb budú najmä konzultácie k problematike HW videodetekcie, realizácia iniciálneho nastavenie Softvéru, iniciálne zaškolenie používateľov pre Softvér, vzdelávanie a školenia výskumných pracovníkov žiadateľa v oblasti obsluhy Softvéru a jeho častí, príprava príručiek, metodických pokynov a školiacich materiálov, metodické usmerňovanie používateľov pri práci so Softvérom, odborné a metodické vedenie v oblasti postupov vývoja a výskumu pomocou dodaného Softvéru, verifikácia a testovanie vyskúmaného riešenia použitím Softvéru v rámci vedecko-výskumného projektu, a to najmä za účelom overenia jeho bezpečnosti, výkonnosti a spoľahlivosti.
	3. Konzultačné služby budú poskytované na základe objednávok vystavených Objednávateľom. Objednávka bude zaslaná poskytovateľovi písomnou formou alebo elektronickou formou, ktorá garantuje zachovanie nemennosti informácie. Zaslaná objednávka bude špecifikovať konkrétne služby, ktoré majú byť poskytnuté, formu poskytnutia služieb a navrhovaný rámcový harmonogram poskytnutia služieb.
	4. Jedna objednávka môže pokrývať ľubovoľnú kombináciu požadovaných služieb, vrátane kombinácie služieb pre rôzne oblasti.
	5. Poskytovateľ najneskôr v lehote 5 pracovných dní stanoví potrebný rozsah prác pre realizáciu služieb uvedených v objednávke a pripraví detailný harmonogram pre poskytnutie služieb.
	6. Ak Objednávateľ súhlasí s rozsahom prác a harmonogramom, potvrdí túto skutočnosť zaslaním aktualizovanej objednávky. Objednávka s týmto stáva záväznou pre obe strany.
	7. Ak Objednávateľ s rozsahom prác alebo harmonogramom nesúhlasí, vykonzultuje si s Poskytovateľom úpravy v požiadavkách na služby alebo v harmonograme objednávky a zašle Poskytovateľovi aktualizovanú objednávku. Poskytovateľ najneskôr v lehote 3 pracovných dní stanoví potrebný rozsah prác pre aktualizovanú objednávku a aktualizuje harmonogram. Tento postup sa opakuje, pokým Objednávateľ nesúhlasí s rozsahom prác a harmonogramom. Po dosiahnutí dohody Objednávateľ svoj súhlas vyjadrí zaslaním objednávky s dohodnutým rozsahom prác a harmonogramom dodávky služieb. Objednávka sa týmto stáva záväznou pre obe zmluvné strany.
	8. Objednávateľ aj Poskytovateľ sú povinní pri stanovovaní rozsahu služieb pre objednávky zabezpečiť, aby nebol porušený body 3.3.1 tejto Zmluvy.
	9. Poskytovateľ sa zaväzuje, že objednané služby bude Objednávateľovi poskytovať v súlade s objednávkou.
	10. Poskytovateľ sa zaväzuje, že služby pre príslušnú oblasť Výskumných aktivít a Softvéru budú poskytované s garanciou expertov uvedenými v prílohe č. 2 tejto Zmluvy. Sú to experti, ktorí spĺňajú všetky Objednávateľom stanovené požiadavky v rámci Výzvy, vrátane všetkých jeho príloh, ako je uvedené v bode 3.3.2 tejto Zmluvy.
	11. Poskytovateľ je oprávnený nahradiť alebo doplniť experta (v zmysle bodu 8.10.) iba osobou s rovnakými alebo lepšími znalosťami a odbornou spôsobilosťou, ktorá spĺňa požiadavky v rámci Výzvy, a zabezpečiť jej informovanie o stave plnenia predmetu Zmluvy v rozsahu potrebnom pre výkon jej práce. Poskytovateľ je povinný zaslať informáciu o zmene alebo doplnení osoby v lehote 7 pracovných dní pred plánovanou zmenou vrátane všetkých potrebných dokladov potrebných na vyhodnotenie kvalifikácie daného experta v zmysle požiadaviek uvedených vo Výzve. Objednávateľ mu zašle informáciu o schválení/neschválení do 3 pracovných dní odo dňa doručenia dokladov.
	12. Poskytnutie služieb v rámci každej objednávky bude potvrdené akceptačným protokolom prislúchajúcim k danej objednávke. Akceptačný protokol predkladá Poskytovateľ v písomnej podobe Objednávateľovi po realizácií služieb uvedených v objednávke v lehote do 5 pracovných dní od ukončenia realizácie služieb.
	13. Objednávateľ má právo vyjadriť voči akceptačnému protokolu výhradu, ak služby neboli dodané v dohodnutých parametroch. Výhrada musí byť vyjadrená písomnou formou alebo elektronickou formou, ktorá zabezpečí garanciu nemennosti informácie.
	14. Objednávateľ sa zaväzuje potvrdiť písomný akceptačný protokol, alebo vyjadriť k nemu výhradu, do 5 pracovných dní od jeho predloženia Poskytovateľom. Objednávateľ nie je oprávnený bezdôvodne odoprieť potvrdenie akceptačného protokolu. Ak Objednávateľ bezdôvodne odoprie potvrdiť akceptačný protokol a ani nevyjadrí výhradu k nemu, má sa za to, že Objednávateľ dodanie služieb na základe objednávky potvrdil.
	15. Ak čas realizácie služieb v rámci jednej objednávky stanovený harmonogramom objednávky presahuje 30 kalendárnych dní, bude akceptácia služieb realizovaná čiastkovými akceptáciami s následnou čiastkovou fakturáciou. Čiastočná akceptácia bude realizovaná za rozsah služieb, ktoré boli realizované v rámci jedného kalendárneho mesiaca. V tomto prípade je akceptácia plnenia objednávky daná jednotlivými akceptačnými protokolmi, ktoré pokrývajú celý rozsah prác stanovený v objednávke. Čiastkový akceptačný protokol predkladá Poskytovateľ Objednávateľovi v písomnej podobe po uplynutí kalendárneho mesiaca v lehote do 5 pracovných dní od uplynutia predchádzajúceho kalendárneho mesiaca. Čiastkové akceptačné protokoly sú schvaľované podľa bodu 8.12 tohto článku zmluvy.
	16. Agendu objednávok budú zabezpečovať poverená osoba Objednávateľa a poverená osoba Poskytovateľa. Poverené osoby budú určené do 10 pracovných dní odo dňa podpisu Zmluvy písomnou formou, alebo elektronickou formou, ktorá zabezpečí nemennosť informácie.
15. **Ďalšie povinnosti Poskytovateľa**
	1. Ak by Poskytovateľ zistil akékoľvek prekážky, ktoré by mu bránili v riadnom plnení záväzkov vyplývajúcich z tejto Zmluvy, je o tom povinný bezodkladne informovať Objednávateľa a zároveň mu navrhnúť vhodné možnosti riešenia takýchto prekážok.
	2. Poskytovateľ bude plniť všetky záväzky vyplývajúce z tejto Zmluvy na vlastné náklady a vlastné nebezpečenstvo.
	3. Poskytovateľ sa zaväzuje, že umožní výkon kontroly, auditu alebo iného obdobného overovania v súvislosti s predmetom a plnením tejto Zmluvy, a poskytne všetku potrebnú súčinnosť najmä:
		1. Poskytovateľovi nenávratného finančného príspevku a ním povereným osobám,
		2. Útvaru vnútorného auditu Riadiaceho orgánu alebo Sprostredkovateľského orgánu a nimi povereným osobám,
		3. Najvyššiemu kontrolnému úradu SR a ním povereným osobám,
		4. Orgánu auditu, jeho spolupracujúcim orgánom (Úrad vládneho auditu) a osobám povereným na výkon kontroly/auditu,
		5. Úradu pre verejné obstarávanie alebo ním povereným osobám,
		6. Splnomocneným zástupcom Európskej Komisie a Európskeho dvora audítorov,
		7. Orgánom zabezpečujúcim ochranu finančných záujmov EÚ,
		8. Osobám prizvanými orgánmi uvedenými v bodoch 8.3.1. až 8.3.7. v súlade s príslušnými právnymi predpismi SR a právnymi aktmi EÚ.
	4. Záväzok Poskytovateľa v bode 9.3 tohto článku vyššie trvá aj po zániku tejto Zmluvy akýmkoľvek spôsobom. Oprávnené osoby môžu vykonávať kontrolu/audit/overovanie u Poskytovateľa kedykoľvek od uzatvorenia tejto Zmluvy až do 31.12.2028. Uvedená doba sa môže predĺžiť, ak nastanú skutočnosti uvedené v článku 140 [Nariadenia EÚ č. 1303/2013](http://www.partnerskadohoda.gov.sk/data/files/83_nariadenie-ep-a-rady-eu-c-1303_2013.pdf) o čas trvania týchto skutočností.
	5. Ak by sa vyhlásenie Poskytovateľa uvedené v bode 6.1 tejto Zmluvy ukázalo ako nepravdivé, bude Poskytovateľ povinný nahradiť Objednávateľovi škodu, ktorá mu vznikne v príčinnej súvislosti s takýmto nepravdivým vyhlásením Poskytovateľa, v dôsledku prípadného neoprávneného používania Softvéru.
16. **Odplata a platobné podmienky**
	1. Za riadne poskytnutie Výskumu č. 1 (podľa bodu 3.1.2.1 tejto Zmluvy), vrátane dodania požadovaných výstupov podľa tejto Zmluvy a splnenie súvisiacich záväzkov vyplývajúcich z tejto Zmluvy, Objednávateľ zaplatí Poskytovateľovi odplatu vo výške .................................... EUR bez DPH (t.j. ....................................EUR vrátane DPH v sadzbe 20%).
	2. Za riadne poskytnutie Výskumu č. 2 (podľa bodu 3.1.2.2 tejto Zmluvy), vrátane dodania požadovaných výstupov podľa tejto Zmluvy a splnenie súvisiacich záväzkov vyplývajúcich z tejto Zmluvy, Objednávateľ zaplatí Poskytovateľovi odplatu vo výške .................................... EUR bez DPH (t.j. ....................................EUR vrátane DPH v sadzbe 20%).
	3. Za riadne poskytnutie Výskumu č. 3 (podľa bodu 3.1.2.3 tejto Zmluvy), vrátane dodania požadovaných výstupov podľa tejto Zmluvy a splnenie súvisiacich záväzkov vyplývajúcich z tejto Zmluvy, Objednávateľ zaplatí Poskytovateľovi odplatu vo výške .................................... EUR bez DPH (t.j. ....................................EUR vrátane DPH v sadzbe 20%).
	4. Za riadne poskytnutie Výskumu č. 4 (podľa bodu 3.1.2.4 tejto Zmluvy), vrátane dodania požadovaných výstupov podľa tejto Zmluvy a splnenie súvisiacich záväzkov vyplývajúcich z tejto Zmluvy, Objednávateľ zaplatí Poskytovateľovi odplatu vo výške .................................... EUR bez DPH (t.j. ....................................EUR vrátane DPH v sadzbe 20%).
	5. Za riadne poskytnutie Softvéru (podľa bodu 3.2. tejto Zmluvy), vrátane udelenia Licencie podľa tejto Zmluvy a splnenie súvisiacich záväzkov vyplývajúcich z tejto Zmluvy, Objednávateľ zaplatí Poskytovateľovi odplatu vo výške .................................... EUR bez DPH (t.j. ....................................EUR vrátane DPH v sadzbe 20%).
	6. Za poskytovanie prístupu k Softvéru a služieb súvisiacich s jeho podporou (podľa bodu 3.2. tejto Zmluvy) Objednávateľ zaplatí Poskytovateľovi odplatu vo výške .................................... EUR bez DPH (t.j. ....................................EUR vrátane DPH v sadzbe 20%) mesačne.
	7. Za riadne poskytnutie konzultačných služieb (podľa bodu 3.3. tejto Zmluvy) a splnení súvisiacich záväzkov vyplývajúcich z tejto Zmluvy, Objednávateľ zaplatí Poskytovateľovi odplatu vo výške .................................... EUR bez DPH (t.j. ....................................EUR vrátane DPH v sadzbe 20%) za jednu hodinu poskytovania služby. Celková maximálna odplata za konzultačné služby počas platnosti tejto Zmluvy je .................................... EUR bez DPH (t.j. ....................................EUR vrátane DPH v sadzbe 20%).
	8. Na zaplatenie odplaty podľa bodu 10.1. až 10.4. tejto Zmluvy vystaví Poskytovateľ Objednávateľovi faktúru s lehotou splatnosti 30 dní. Faktúru je Poskytovateľ oprávnený vystaviť po podpise preberacieho protokolu podľa bodu 4.5. tejto Zmluvy, ktorého kópia musí byť prílohou faktúry.
	9. Na zaplatenie odplaty podľa bodu 10.5. tejto Zmluvy vystaví Poskytovateľ Objednávateľovi faktúru s lehotou splatnosti 30 dní. Faktúru je Poskytovateľ oprávnený vystaviť po podpise preberacieho protokolu podľa bodu 5.2. tejto Zmluvy, ktorého kópia musí byť prílohou faktúry.
	10. Na zaplatenie odplaty podľa bodu 10.6. tejto Zmluvy vystaví Poskytovateľ Objednávateľovi faktúru s lehotou splatnosti 30 dní. Faktúru je Poskytovateľ oprávnený vystaviť do 10. dňa po skončení kalendárneho mesiaca.
	11. Na zaplatenie odplaty podľa bodu 10.7. tejto Zmluvy vystaví Poskytovateľ Objednávateľovi faktúru ku každej objednávke, s lehotou splatnosti 30 dní. Faktúru je Poskytovateľ oprávnený vystaviť po podpise akceptačného protokolu podľa bodu 8.12. tejto Zmluvy, kópia ktorého musí byť prílohou faktúry. Ak je objednávka akceptovaná podľa bodu 8.15. tejto Zmluvy, Poskytovateľ vystaví faktúru samostatne za každú čiastkovú akceptáciu dodávky služby v rozsahu príslušnej čiastkovej akceptácie, s lehotou splatnosti 30 dní. Poskytovateľ je v tomto prípade oprávnený faktúru vystaviť po podpise príslušného čiastkového akceptačného protokolu, kópia ktorého musí byť prílohou faktúry.
	12. Ak by faktúra nespĺňala požiadavky vyplývajúce z tejto Zmluvy, alebo by bola v rozpore so všeobecne záväznými právnymi predpismi, len vtedy ju Objednávateľ bude oprávnený vrátiť s tým, že lehota splatnosti vrátenej faktúry začne plynúť až odo dňa doručenia opravenej faktúry Objednávateľovi.
	13. Každá faktúra musí obsahovať okrem náležitostí faktúry, ako daňového dokladu v zmysle príslušných právnych predpisov, ako aj nasledovné údaje:
17. označenie Objednávateľa vrátane sídla, IČO, DIČ;
18. obchodné meno Poskytovateľa, sídlo, IČO, DIČ a IČ DPH, ak je Poskytovateľ platcom DPH;
19. názov a číslo tejto Zmluvy;
20. názov projektu: „Výskumné centrum pre analýzu a ochranu dát - II. etapa (SmartLife) ” (podľa bodu 2.2. tejto Zmluvy);
21. ITMS kód projektu: Kód ITMS2014+: (podľa bodu 2.2. tejto Zmluvy);
22. poradové číslo faktúry;
23. deň vystavenia a lehota splatnosti faktúry v zmysle tejto Zmluvy;
24. dátum dodania služby/zdaniteľného plnenia;
25. označenie peňažného ústavu a číslo účtu, na ktorý sa má platiť fakturovaná suma;
26. pečiatku a podpis oprávnenej osoby Poskytovateľa;
	1. Objednávateľ zaplatí fakturovanú sumu bezhotovostným prevodom na bankový účet Poskytovateľa uvedený vo faktúre. Ak by vo faktúre nebol uvedený bankový účet Poskytovateľa, Objednávateľ prevod uskutoční na bankový účet Poskytovateľa uvedený v záhlaví tejto Zmluvy.
	2. Odplata dohodnutá v bodoch 10.1. až 10.6. tejto Zmluvy je úplná a konečná, pričom okrem nej nebude mať Poskytovateľ voči Objednávateľovi nárok na žiadne ďalšie plnenie alebo na náhradu akýchkoľvek vzniknutých nákladov. Odplata je konečná bez ohľadu na náklady, terajšie alebo budúce, ktoré Poskytovateľ má, bude mať alebo môže v budúcnosti mať, v súvislosti so zabezpečením dodávky predmetu Zmluvy, vrátane všetkých licenčných poplatkov a prípadných sankcií za porušenie licenčných práv alebo iných práv duševného vlastníctva tretích osôb.
27. **Trvanie zmluvy**
	1. Táto Zmluva sa uzatvára na dobu určitú, a to maximálnej dĺžke trvania 23 mesiacov. Z čoho 1 mesiac je na dodanie Softvéru a 22 mesiacov Výskumných aktivít.
	2. Túto Zmluvu je možné kedykoľvek predčasne skončiť písomnou dohodou zmluvných strán, písomná dohoda musí obsahovať aj vysporiadanie všetkých vzájomných práv, povinností a záväzkov zmluvných strán, ktoré vznikli počas trvania tejto Zmluvy alebo v súvislosti s ňou.
	3. Objednávateľ je oprávnený odstúpiť od tejto Zmluvy v ktoromkoľvek z nasledovných prípadov:
28. ak Poskytovateľ bude dlhšie ako 30 dní v omeškaní so splnením ktoréhokoľvek záväzku vyplývajúceho z tejto Zmluvy napriek písomnej výzve Objednávateľa;
29. ak Softvér a všetky jeho súčasti, nebude spĺňať požiadavky uvedené v článku  3.2 a  5 tejto Zmluvy a poskytovateľ nezabezpečí nápravu do 5 pracovných dní od oznámenia tejto skutočnosti Objednávateľom. V tomto prípade má Objednávateľ voči Poskytovateľovi nárok na zmluvnú pokutu vo výške 10.000,- EUR (slovom desaťtisíc eur), splatnú na základe výzvy Objednávateľa do 10 pracovných dní od doručenia tejto výzvy, pričom uplatnenie zmluvnej pokuty nemá vplyv na iné nároky Objednávateľa na základe tejto Zmluvy.
30. ak sa vyhlásenie Poskytovateľa uvedené v bode 6.1. tejto Zmluvy ukáže ako nepravdivé,
31. ak poskytovanie služieb nebude v súlade s požiadavkami uvedenými v článkoch 8 a 9 tejto Zmluvy;
	1. Oznámenie o odstúpení od Zmluvy musí byť urobené písomne a jeho účinky nastávajú dňom jeho doručenia Poskytovateľovi.
	2. Poskytovateľ je oprávnený odstúpiť od tejto Zmluvy v prípade, ak bude Objednávateľ dlhšie ako 30 dní v omeškaní so splnením povinnosti zaplatiť odplatu podľa článku 10 tejto Zmluvy a zároveň ak ho Poskytovateľ na toto omeškanie písomne upozornil s poskytnutím primeranej dodatočnej lehoty na plnenie.
	3. Zákonné dôvody na odstúpenie od Zmluvy ktoroukoľvek zo zmluvných strán nie sú dotknuté.
	4. Ďalšie nároky zmluvných strán, ktoré vznikli počas trvania tejto Zmluvy, nie sú dotknuté zánikom tejto Zmluvy.
32. **Dôverné informácie**
	1. Ak si zmluvné strany navzájom poskytli alebo poskytnú informácie označené ako dôverné, nesmie zmluvná strana, ktorej sa tieto informácie poskytli, prezradiť ich tretej osobe a ani ich použiť v rozpore s ich účelom pre svoje vlastné potreby. Dôverné informácie nemôžu byť sprístupnené, či už úplne alebo čiastočne, tretej osobe bez výslovného predchádzajúceho písomného súhlasu druhej zmluvnej strany, ak z tejto Zmluvy nevyplýva inak. Za dôverné informácie sa na účely tejto Zmluvy pokladajú aj všetky informácie, údaje alebo iné skutočnosti, o ktorých sa zmluvná strana dozvedela na základe a/alebo v spojení s touto Zmluvou (ďalej len „**Dôverné informácie**“).
	2. Uvedené obmedzenia sa nevzťahujú na poskytnutie dôverných informácií zodpovedným osobám zo strany Poskytovateľa NFP z EŠIF.
	3. Uvedené obmedzenia sa tiež nevzťahujú na povinné zverejnenie tejto Zmluvy v profile VO/O, na webovom sídle Objednávateľa v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení („Zákon o verejnom obstarávaní“) a v Centrálnom registri zmlúv v zmysle § 47a Občianskeho zákonníka.
	4. Uvedené obmedzenia sa ďalej nevzťahujú na poradcov zmluvnej strany (napr. audítorov, právnikov, a pod.), za predpokladu, že uvedení poradcovia budú viazaní povinnosťou mlčanlivosti prinajmenšom v rozsahu uvedenom v tomto článku. Rovnako zmluvné strany berú na vedomie, že porušením ustanovení tohto článku nie je prípad poskytnutia dôvernej informácie na požiadanie orgánu verejnej moci alebo iného štátneho orgánu, a prípad, kedy je poskytnutie dôvernej informácie strane uložené všeobecne záväzným právnym predpisom.
	5. Poskytovateľ sa zaväzuje oboznámiť a následne zabezpečiť od svojich zamestnancov realizujúcich predmet plnenia Zmluvy dodržiavanie:
33. povinnosti ochrany osobných údajov a záväzku mlčanlivosti o údajoch, s ktorými počas výkonu prác pre Objednávateľa prišli do styku, a to aj po ukončení pracovného pomeru.
34. povinnosti zachovávať mlčanlivosť o osobných údajoch, s ktorými počas výkonu prác pre Objednávateľa prišli do styku, ako aj zákazu ich využitia pre osobnú potrebu, zverejnenie, poskytnutie a sprístupnenie s výnimkou ich poskytnutia orgánom činným v trestnom konaní a vo vzťahu k Úradu na ochranu osobných údajov SR pri plnení jeho úloh.
	1. Povinnosť mlčanlivosti trvá bez ohľadu na ukončenie účinnosti alebo platnosti tejto Zmluvy.
	2. Povinnosť mlčanlivosti sa neaplikuje v prípade, ak zmluvná strana zodpovedne preukáže, že:
35. je povinná predmetnú Dôvernú informáciu sprístupniť a/alebo zverejniť na základe zákona alebo
36. Dôverná informácia sa stala všeobecne známa.
	1. Každá zmluvná strana je povinná upovedomiť druhú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvie.
37. **Subdodávky**
	1. V prípade, ak Poskytovateľ zabezpečuje časť plnenia predmetu Zmluvy prostredníctvom svojich subdodávateľov, zodpovedá za riadne plnenie predmetu Zmluvy tak, akoby ho zabezpečil v celom rozsahu sám. Poskytovateľ je oprávnený dodať, inštalovať, uviesť do bezporuchovej prevádzky a fakturovať len tie časti tovaru, ku ktorým nadobudol vlastnícke právo. Poskytovateľ je oprávnený zabezpečovať časť plnenia prostredníctvom len tých subdodávateľov, ktorí boli schválení Objednávateľom a sú uvedení v zozname známych subdodávateľov, ktorý tvorí Prílohu č. 3 tejto Zmluvy.
	2. Objednávateľ za subdodávateľa považuje osobu podľa § 2 ods. 5 písm. e) Zákona o verejnom obstarávaní a osobu podľa § 2 ods. 1 písm. a) bod 7 zákona č. 315/2016 Z.z o registri partnerov verejného sektora. Objednávateľ  vyžaduje od subdodávateľov, aby najneskôr v čase oznámenia preukázali oprávnenosť realizovať dané plnenie predmetu Zmluvy.
	3. Poskytovateľ je povinný najneskôr v momente podpisu Zmluvy predložiť Objednávateľovi zoznam známych subdodávateľov s uvedením a/alebo preukázaním nasledovných údajov a/alebo dokladov: (i) identifikačných údajov subdodávateľov v rozsahu obchodné meno – sídlo – IČO – kontaktná osoba, (ii) identifikácie plnenia, ktoré bude realizovať subdodávateľ, (iii) doklady preukazujúce oprávnenie subdodávateľa vykonávať dané plnenie, (iv) dokladov preukazujúcich splnenie podmienok ustanovených touto Zmluvou pre osobu subdodávateľa, ak také sú, (v) záväzné vyhlásenie Poskytovateľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov „Zákon o registri partnerov verejného sektora“).
	4. Poskytovateľ je povinný doručiť uvedené informácie / zoznam oprávnenej osobe Objednávateľa a pravidelne aktualizovať tieto informácie / zoznam. Po odovzdaní bude zoznam uchovávať a informácie do neho zapisovať oprávnená osoba Objednávateľa na základe Poskytovateľom predložených informácií / dokladov.
	5. V prípade, ak dôjde počas plnenia Zmluvy k zmene subdodávateľa oproti pôvodnému zoznamu alebo potrebe plnenia prostredníctvom nového subdodávateľa, je Poskytovateľ povinný predložiť oprávnenej osobe Objednávateľa do desiatich (10) pracovných dní odo dňa, kedy sa o tejto skutočnosti dozvie, žiadosť o doplnenie / zmenu subdodávateľa.

1. **Ochrana práv duševného vlastníctva**
	1. Ak bude v rámci plnenia predmetu tejto Zmluvy vytvorené alebo dodané plnenie, ktoré je alebo zahŕňa autorské dielo, takéto autorské dielo je vytvorené ako spoločné dielo podľa zákona č. 185/2015 Z.z. Autorský zákon, pričom platí, že Objednávateľ je osobou pod vedením, ktorej spoločné dielo vzniklo. Poskytovateľ sa zaväzuje zabezpečiť súhlas autorov, na využitie ich tvorivej duševnej činnosti pri vzniku autorského diela a to bez ohľadu na to či sa jedná o jeho zamestnancov alebo subdodávateľov. Poskytovateľ je povinný Objednávateľa upozorniť, ak autorské dielo bude vytvorené len jedným autorom.
	2. Ak bude v rámci plnenia predmetu tejto Zmluvy vytvorené alebo dodané plnenie, ktoré je alebo zahŕňa autorské dielo, Poskytovateľ udeľuje Objednávateľovi podpisom tejto Zmluvy výhradnú, časovo a územne neobmedzenú a voľne prevoditeľnú licenciu k akémukoľvek autorskému dielu ako celku i jeho jednotlivých častí, a to v neobmedzenom rozsahu, ktorá zahŕňa najmä právo Objednávateľa bez akéhokoľvek ďalšieho súhlasu Poskytovateľa:
		1. autorské dielo používať, všetkými spôsobmi známymi ku dňu podpisu objednávky, najmä na jeho priame používanie Objednávateľom pri výkone podnikateľskej činnosti,
		2. vyhotovovať rozmnoženiny autorského diela,
		3. verejne rozširovať originál autorského diela a alebo jeho rozmnoženiny predajom alebo inou formou prevodu vlastníckeho práva (vrátane bezplatného prevodu), nájmom alebo vypožičaním a spracovaním,
		4. vykonávať preklad a adaptáciu autorského diela,
		5. sprístupniť tretím osobám zdrojový kód autorského diela za účelom jeho analýzy pre potreby modifikácie, prepojenia resp. súvisiacich činností
		6. modifikovať zdrojové kódy autorského diela alebo poveriť modifikáciou tretiu osobu a na základe modifikácie upravené autorské dielo užívať v neobmedzenom rozsahu,
		7. autorské dielo ďalej spracovávať, upravovať a vytvárať z neho odvodené dielo, ako aj právo udeľovať súhlas tretím osobám k vykonávaniu týchto činností a takto spracované, upravené alebo odvodené autorské dielo ďalej užívať v neobmedzenom rozsahu;
		8. udeľovať práva na využívanie autorského diela v rozsahu práv poskytnutých Poskytovateľom tretej osobe
		9. a tieto práva na tretiu osobu postúpiť.
	3. Odmena za udelenie licencie a udelenie súhlasu na udelenie sublicencie, udelenie súhlasu na postúpenie licencie ako aj iné nároky Poskytovateľa z práva priemyselného a iného duševného vlastníctva je zahrnutá v odmene.
	4. Poskytovateľ vyhlasuje a svojim podpisom na tejto Zmluvy ručí, že k jednotlivým plneniam (vrátane ich akýchkoľvek súčastí zahŕňajúcich najmä, avšak nielen Software) dodaným, poskytnutým, vykonaným a/alebo vytvoreným Poskytovateľom, subdodávateľom alebo tretími osobami pre Objednávateľa minimálne v rozsahu potrebnom na splnenie svojich povinností podľa tejto Zmluvy (a) má a/alebo vykonáva autorské práva a/alebo práva priemyselného a/alebo iného duševného vlastníctva; a/alebo (b) má a/alebo vykonáva právo na ich používanie na základe licencií udelených mu tretími osobami, ktoré k nim majú a/alebo vykonávajú autorské práva a/alebo práva priemyselného a/alebo iného duševného vlastníctva. Poskytovateľ súčasne udeľuje Objednávateľovi, k dodaným plneniam (vrátane ich akýchkoľvek súčastí zahŕňajúcich najmä, avšak nielen Software), ku ktorým má a/alebo vykonáva Poskytovateľ podľa písm. (b) predchádzajúcej vety právo na ich používanie na základe licencií udelených mu tretími osobami, právo na ich používanie Objednávateľom v súlade, v rozsahu, spôsobom a za ďalších podmienok, za ktorých boli tieto plnenia dodané/poskytnuté Poskytovateľovi tretími osobami.
	5. Poskytovateľ nesmie udeliť tretej osobe licenciu na spôsob, použitia autorského diela dodaného v rámci dodávania plnenia podľa Zmluvy, udelený výhradnou licenciou Objednávateľovi podľa tejto objednávky a je povinný zdržať sa použitia autorského diela ktorýmkoľvek spôsobom uvedeným v tejto Zmluve, za iným účelom ako plnenia svojich povinností voči Objednávateľovi.
	6. Poskytovateľ udeľuje Objednávateľovi súhlas, aby Objednávateľ pri všetkých spôsoboch použitia autorského diela, dodaného v rámci dodávania plnenia podľa tejto Zmluvy, v súvislosti s autorským dielom používal a prezentoval svoje obchodné meno a/alebo logo.
	7. Poskytovateľ nie je bez písomného súhlasu Objednávateľa oprávnený akokoľvek uvádzať alebo prezentovať v súvislosti s autorským dielom, dodaným v rámci dodávania plnenia podľa tejto Zmluvy, svoje obchodné meno a/alebo logo.
	8. Práva Objednávateľa podľa tejto Zmluvy k autorskému dielu dodanému v rámci dodávania plnenia podľa tejto Zmluvy platia aj na všetky verzie, funkčné alebo jazykové, ktoré vzniknú úpravou dodaného autorského diela.
	9. Poskytovateľ sa zaväzuje poskytnúť plnenia podľa tejto Zmluvy tak, aby nedošlo k porušeniu autorských práv tretích osôb.
	10. Žiadna zo strán nezodpovedá za škodu, ktorá vznikla v dôsledku vecne nesprávneho alebo inak chybného zadania, ktoré obdržala od druhej strany. Žiadna zo strán nie je zodpovedná za omeškanie spôsobené omeškaním s plnením záväzkov druhej strany.
	11. Povinnosť podľa tohto článku trvá bez ohľadu na ukončenie účinnosti alebo platnosti tejto Zmluvy.
2. **Záverečné ustanovenia**
	1. Táto Zmluva nadobúda platnosť a účinnosť okamihom jej podpísania obidvoma zmluvnými stranami.
	2. Poskytovateľ vyhlasuje, že pri podpise tejto Zmluvy je, v zmysle §11 Zákona o verejnom obstarávaní a § 2 Zákona o registri partnerov verejného sektora, partnerom verejného sektora a je zapísaný v registri partnerov verejného sektora.
	3. Túto Zmluvu možno meniť alebo dopĺňať len po vzájomnej dohode zmluvných strán v písomnej forme.
	4. Vo veciach neupravených touto Zmluvou sa záväzkový vzťah medzi zmluvnými stranami spravuje ustanoveniami právneho poriadku Slovenskej republiky, predovšetkým Obchodným zákonníkom.
	5. Všetky spory vyplývajúce z tejto Zmluvy alebo s ňou súvisiace (vrátane sporov o mimozmluvných nárokoch) budú rozhodnuté všeobecnými súdmi SR.
	6. Ak by niektoré ustanovenia tejto Zmluvy boli neplatné, nie je tým dotknutá platnosť ostatných ustanovení. Namiesto neplatných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy.
	7. Táto Zmluva je vyhotovená v troch rovnopisoch, dva pre Objednávateľa a jeden pre Poskytovateľa.
	8. Zmluvné strany vyhlasujú, že si túto Zmluvu prečítali, jej obsahu porozumeli, považujú ju za dostatočne jasnú, určitú a zrozumiteľnú, neuzatvárajú ju v tiesni a ani za nápadne nevýhodných podmienok, pričom na znak toho, že táto Zmluva zodpovedá ich skutočnej a slobodnej vôli, ju podpisujú.

Zoznam príloh Zmluvy:

1. Opis predmetu zákazky
2. Zoznam expertov
3. Zoznam subdodávateľov

V Bratislave dňa ................................ V..................... dňa ................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zástupca Objednávateľa: Meno zástupcu Poskytovateľa:

Funkcia: . Funkcia:

............................................ .............................